නැගෙනහිර කොළඹ මැතිවරණ කොට්ඨාශය

නැගෙනහිර කොළඹ මැතිවරණ කොට්ඨාශය  ජූලි  1977 සහ පෙබරවාරි 1989 අතරතුර  ශ්‍රී ලංකාවෙහි  මැතිවරණ කොට්ඨාශ අතුරින් එකක් විය. මෙම මැතිවරණ කොට්ඨාශය නම් ලද්දේ  බස්නාහිර පළාතේ  කොළඹ දිස්ත්‍රික්කයේ,  කොළඹ නගරය අනුව යමිනි . 1977 ජූලි හිදී මෙම දිස්ත්‍රික්කය තනන ලද්දේ දකුණු කොළඹ මැතිවරණ කොට්ඨාශය නැගෙනහිර කොළඹ සහ බටහිර කොළඹ මැතිවරණ කොට්ඨාශයන් ලෙසින් බෙදා වෙන් කිරීමෙනි. ශ්‍රී ලංකාවේ 1978 ආණ්ඩුක්‍රම ව්‍යවස්ථාව විසින්   පාර්ලිමේන්තු මන්ත්‍රීවරුන් තෝරා පත්කර ගැනුම සඳහා සමානුපාතික නියෝජන මැතිවරණ ක්‍රමය හඳුන්වාදෙන ලදි . එවිට පැවැති බොහෝ දුරට  ඒක-මන්ත්‍රී මැතිවරණ කොට්ඨාශ වූ කොට්ඨාශ 160 වෙනුවට බහු-මන්ත්‍රී මැතිවරණ කොට්ඨාශ 22 ක් ඇති කරන ලදි. සමානුපාතික නියෝජනය යටතේ පැවැත්වුණු  පළමු මැතිවරණය වන 1989 මහා මැතිවරණයේදී  නැගෙනහිර කොළඹ මැතිවරණ කොට්ඨාශය වෙනුවට  කොළඹ බහු-මන්ත්‍රී මැතිවරණ කොට්ඨාශය  ආදේශ කරනු ලදුවත් බහු-මන්ත්‍රී මැතිවරණ කොට්ඨාශය තුල ඡන්ද කොට්ඨාශයක් ලෙස නැගෙනහිර කොළඹ දිගටම පවතියි.

1977 පාර්ලිමේන්තු මහා මැතිවරණය
21 ජූලි 1977 දිනදී පැවැත්වුණු   අටවන පාර්ලිමේන්තු මැතිවරණයෙහි මෙම මැතිවරණ කොට්ඨාශය සඳහා ප්‍රතිඵල:

අපේක්ෂකයාපක්ෂයසංකේතයඡන්ද සංඛ්‍යාව%එඩ්මන්ඩ් සමරවික්‍රම අලියා19,72158.75%විවියන් එස්. කොඩිකාර අත7,67822.87%බර්නාඩ් සොයිසා යතුර5,95117.73%ගුණසේන සුබසිංහ කුඩය1030.31%එම්.එච්. ජයරත්න පීරිස් ඔරලෝසුව570.17%එම්.පී. ආරියදාස මල560.17%වලංගු ඡන්ද සංඛ්‍යාව33,566100.00%ප්‍රතික්ෂේපිත ඡන්ද සංඛ්‍යාව136මුළු ඡන්ද සංඛ්‍යාව33,702ලියාපදිංචි ඡන්දදායක සංඛ්‍යාව43,574ඡන්දය භාවිත කිරීමේ ප්‍රතිශතය77.34%

ආශ්‍රිත

ප්‍රවර්ගය:ශ්‍රී ලංකාවේ පැරණි මැතිවරණ කොට්ඨාශ
ප්‍රවර්ගය: කොළඹ දිස්ත්‍රික්කය